CELEX: C2007/315/04
Language: mt
Date: 2007-12-22 00:00:00
Title: Kawża C-334/04: Sentenza tal-Qorti tal-Ġustizzja (It-Tieni Awla) tal- 25 ta' Ottubru 2007 — Il-Kummissjoni tal-Komunitajiet Ewropej vs Ir-Repubblika Ellenika (Nuqqas ta' Stat li jwettaq obbligu — Direttiva 79/409/KEE — Anness I — Konservazzjoni ta' l-għasafar selvaġġi — Żoni speċjali ta' protezzjoni — IBA 2000 — Valur — Kwalita tad-data — Kriterji — Marġni ta' diskrezzjoni — Klassifikazzjoni manifestement insuffiċjenti — Żoni niedja)

22.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 315/3
            
         Sentenza tal-Qorti tal-Ġustizzja (It-Tieni Awla) tal-25 ta' Ottubru 2007 — Il-Kummissjoni tal-Komunitajiet Ewropej vs Ir-Repubblika Ellenika
   (Kawża C-334/04) (1)
   
   (Nuqqas ta' Stat li jwettaq obbligu - Direttiva 79/409/KEE - Anness I - Konservazzjoni ta' l-għasafar selvaġġi - Żoni speċjali ta' protezzjoni - IBA 2000 - Valur - Kwalita tad-data - Kriterji - Marġni ta' diskrezzjoni - Klassifikazzjoni manifestement insuffiċjenti - Żoni niedja)
   (2007/C 315/04)
   Lingwa tal-kawża: Il-Grieg
   Partijiet
   
      Rikorrenti: Il-Kummissjoni tal-Komunitajiet Ewropej (rappreżentanti: M. Patakia u M. van Beek, aġenti)
   
      Konvenuta: Ir-Repubblika Ellenika (rappreżentant: E. Skandalou, aġent)
   
      Partijiet intervenjenti in sostenn tal-konvenuta: Ir-Renju ta' Spanja (rappreżentant: N. Díaz Abad, aġent), Ir-Repubblika Franċiża (rappreżentanti: G. de Bergues u C. Jurgensen-Mercier, aġenti), Ir-Repubblika Portugiża (rappreżentanti: L. Fernandes u M. Lois, aġenti), Ir-Repubblika tal-Finlandja (rappreżentant: T. Pynnä, aġent)
   Suġġett
   Nuqqas ta' Stat li jwettaq obbligu — Nuqqas ta' traspożizzjoni, fit-terminu previst, tad-Direttiva tal-Kunsill 79/409/KEE, tat-2 ta' April 1979 dwar il-konservazzjoni ta' l-għasafar selvaġġi (ĠU L 103, p. 1) — Nuqqas ta' osservanza ta' l-Artikolu 4 tad-Direttiva dwar l-istabbiliment ta' żoni speċjali ta' konservazzjoni, — Numru insuffiċjenti ta' żoni stabbiliti fil-Greċja.
   Dispożittiv
   
               1)
            
            
               Ir-Repubblika Ellenika,
               
                           —
                        
                        
                           billi klassifikat bħala żoni speċjali ta' protezzjoni territorji li n-numru u d-daqs totali tagħhom huma manifestament iżgħar minn numru u d-daqs totali tat-territorji li jissodisfaw il-kundizzjonijiet sabiex jiġu kklassifikati bħala żoni speċjali ta' protezzjoni skond l-Artikolu 4(1) u (2) tad-Direttiva tal-Kunsill 79/409/KEE, tat-2 ta' April 1979, dwar il-konservazzjoni ta' l-għasafar selvaġġi (ĠU L 103, p.1), kif emendata, b'mod partikolari bid-Direttiva tal-Kummissjoni 97/49/KE tad-29 ta' Lulju 1997,
                        
                     
                           —
                        
                        
                           billi ma indikatx żoni speċjali ta' protezzjoni sabiex toffri protezzjoni lis-Sitta ta' Krueper (Sitta krueperi), u
                        
                     
                           —
                        
                        
                           billi kklassifikat bħala żoni speċjali tal-protezzjoni żoni li fihom il-Margun tat-Toppu (Phalacrocorax aristotelis desmarestii), l-Avultun b'Rasu Mqaxx (Gypaetus barbatus), l-Avultun Qassis (Aegypius monachus), l-Ajkla tat-Tikki (Aquila pomarina), l-Ajkla Imperjali (Aquila heliaca), il-Kuċċarda ta' Saqajha Twal (Buteo rufinus), l-Ajkla ta' Bonelli (Hieraaetus fasciatus), l-Ispanjulett Sekond (Falco naumanni), il-Bies tar-Reġina (Falco eleonorae), il-Bies Rasu Qastnija (Falco biarmicus), u d-Durrajsa Skura (Emberiza cineracea) mhumiex irrappreżentati biżżejjed,
                        
                     naqset milli twettaq l-obbligi li hija għandha skond l-Artikolu 4(1) u (2) tad-Direttiva 79/409, kif emendata bid-Direttiva 97/49.
            
         
               2)
            
            
               Il-bqija r-rikors huwa miċħud.
            
         
               3)
            
            
               Ir-Repubblika Ellenika hija kkundannata tbati l-ispejjeż.
            
         
               4)
            
            
               Ir-Rejnu ta' Spanja, ir-Repubblika Franċiża, ir-Repubblika Portugiża u r-Repubblika tal-Finlandja għandhom ibatu l-ispejjeż tagħhom.
            
         
      (1)  ĠU C 239, 25.9.2004.